সমুদ্রের ধার পছন্দ, আবার নিরিবিলিতে কিছুটা সময়ও কাটাতে চান? হাতে সময় বেশি নেই? চলে যান উদয়পুর। ছোট জায়গা। দিঘা থেকে ১০ মিনিট দূরত্বে। এখানে সমুদ্রসৈকত বেশ নির্জন। ঝাউবন দিয়ে ঘেরা। ওপারেই ওড়িশা। দেখতে পাবেন কাজু গাছের বাগানও। রিল্যাক্স করার জন্য আদর্শ জায়গা। বন্ধুরা ক’জন মিলে যেতে পারেন। আবার যদি মনে করেন, বড়স়ড় দল নিয়ে গিয়ে নিজেরাই মাতিয়ে দেবেন, তাতেও অসুবিধে নেই! উদয়পুর সৈকতে স্পিডবোটের বন্দোবস্ত রয়েছে। ঘুরতে বেরোতে চাইলে গাড়ি কিংবা টোটো নিয়ে চলে যান দিঘা, জুনপুট, শঙ্করপুর কিংবা মন্দারমণি।